Split, 25.3.2022.g.

**KLUBOVIMA I UDRUGAMA  
ČLANICAMA HSDP-a  
S V I M A**

**Predmet: Registracija natjecatelja za natjecateljsku sezonu 2022./2023.**

Poštovani!

Izvještavamo Vas da je na sjednici Izvršnog odbora Hrvatskog saveza daljinskog plivanja održanoj 24. ožujka 2022.g. putem on line platforme „Microsoft Teams“ donesen novi Pravilnik koji vam dostavljamo zajedno s ovim dopisom, a koji ćete moći pronaći i na našoj web stranici [www.hsdp.hr](http://www.hsdp.hr). Molimo Vas da ga dobro proučite s obzirom da ima određenih promjena u odnosu na dosadašnji Pravilnik.

Sukladno odredbama novog Pravilnika o registraciji, **od 01. travnja do 15. svibnja 2022. g. počinje prijelazni rok te prvi krug za produženje registracija dosadašnjih natjecatelja za sezonu 2022./2023. Registracija novih natjecatelja kao i kupnja licence HSDP-a može se obaviti tokom cijele natjecateljske sezone uz pridržavanje rokova propisanih Pravilnikom (dostava dokumentacije, važećeg liječničkog uvjerenja i potvrde o uplati najkasnije sedam (7) dana prije prvog nastupa). Drugi krug produženja registracija dosadašnjih natjecatelja za sezonu 2022./2023. započinje po završetku prvog kruga, a traje do zaključno 15. lipnja 2022.**

U privitku Vam dostavljamo obrasce koje ovisno o potrebama molimo da popunite i zajedno s prilozima **dostavite uredu HSDP-a na e-mail adresu** [**info@hsdp.hr**](mailto:info@hsdp.hr)**, sukladno rokovima propisanima u Pravilniku (za prvi krug produženja registracija dosadašnjih natjecatelja 15. svibnja 2022., odnosno prvi radni dan nakon tog datuma s obzirom da se radi o nedjelji, a za sve ostalo kako je navedeno u Pravilniku).**

**Izvršni odbor HSDP-a na sjednici održanoj 24. ožujka 2022.g. putem Microsoft Teams aplikacije donio je Odluku o visini godišnjih kotizacija kao i cijena Licence HSDP-a u 2022. godini .**

Svi prilozi navedeni na dnu obrasca su obvezni i bez njih registracija natjecatelja nije moguća.

Visine **naknada navedene su u Odluci Izvršnog odbora koju dostavljamo u prilogu.**

**Radno vrijeme Ureda HSDP-a je od ponedjeljka do petka od 8 do 16 sati.** Dokumentacija dostavljena elektronskom poštom izvan radnog vremena ureda bit će obrađena sljedećeg radnog dana. Subotom, nedjeljom i državnim praznicima Ured HSDP-a ne radi.

Želeći vam mnogo uspjeha u nadolazećoj sezoni, sportski vas pozdravljamo!

S poštovanjem,

Izvršni odbor HSDP-a Split, 25.3.2022.g.